eg ved slet ikke hvor jeg skal starte, for der er SÅ meget at fortælle – og dette bliver virkelig en lang roman, for det kan ikke gøres kortere. Men føler at folk - og Elgiganten skal vide detaljeret hvad der er sket :) Jeg har altid været glad for Elgiganten og handlet hos dem, hver gang jeg skulle have nyt elektronik, men jeg gør det simpelthen aldrig igen. Her kommer min grund til dette, samt min dårlige oplevelse.

D. 19/11-2012 købte jeg en rigtig fed Samsung bærbar hos Elgiganten til 6000 kr + en tryghedsforsikring, som jeg gav ekstra 2000 kr for, hvilket jeg fortryder vanvittigt meget - for den har åbenbart ikke betydet noget som helst. Tro mig, men er ikke mere "tryg", bare fordi man køber sådan en forsikring. Jeg har i hvert fald lært, at jeg aldrig skal gøre dette igen. Det er spild af penge - og der er næsten ingen fordele ved det - efter min mening og erfaring. Med i denne pris fik jeg også en serviceaftale, og i butikken fortalte de mig, at jeg i denne ”pakke” var beskyttet. Dvs. hvis min computer gik i stykker, så ville jeg med det samme få en ny. Og så fik jeg også en Online Backup på deres server, så jeg aldrig kunne komme ud for, at miste mine ting på computeren, fordi de uanset hvad, ville være beskyttet hos dem. Og udover dette, fik jeg også Windows 8 installeret på min nye computer, sammen med en Anti virus. Så jeg var en rigtig glad kunde, da jeg gik derfra med en fantastisk computer – og en masse fordele (troede jeg).

Jeg nåede at have min computer i omkring 10 måneder, før den døde første gang. Den havde fungeret rigtig godt i al den tid jeg har haft den – også aftenen før, da jeg slukkede den. Om morgenen var skærmen helt blå – og blev derefter sort, da jeg forsøgte at tænde for den , så jeg besluttede at køre med min far til Kolding med den med det samme, for at få den til reparation. Det var d. 17/09-2013 den blev afleveret. Det skal lige siges, at jeg på det tidspunkt boede ca. 40 km. fra Elgiganten i Kolding, så det var noget bøvl at køre frem og tilbage, samt finde tid til det, da jeg også havde et arbejde og ikke kunne få det til at passe med åbningstiderne. 

Jeg kom over med den i butikken, og de sagde at harddisken var død – der var slet ingen tvivl. De ville udskifte den og der ville gå 2-3 uger, før jeg fik dem hjem, sagde de. Men allerede efter en uge, fik jeg en SMS om, at den kunne hentes i Kolding, hvilket jo var vildt dejligt - og hurtigt. DET kalder jeg en god service, fordi jeg var bange for, at jeg skulle undvære min computer i rigtig lang tid :)  Men problemerne begyndte så her.. 

Jeg fik den hjem igen, tændte den og opdagede, at der var installeret Windows 7 på den – og ikke Windows 8, som jeg havde fået installeret, da jeg købte computeren. Og til min store skræk var ALLE mine filer væk – også ”Online Backup” programmet, som jo skulle være installeret på – samt virusprogrammet, som jeg også havde betalt for. Og alt dette vidste de godt, at de skulle installere, for det står vel i deres oplysninger – og i mine papirer, som jeg havde med. Det var selvfølgelig dumt af mig, ikke at tænde computeren mens jeg var inde i butikken, for at afhente den, men jeg havde jo tiltro til dem og troede at alt var i orden. Jeg tænkte slet ikke på, at jeg måske lige skulle tænde for den og tjekke. Men jeg tog derover dagen efter, og der var nogle rigtig søde service-folk, som fik installeret alt på den igen. Af en eller anden grund kunne jeg ikke få alle mine filer tilbage igen, men de fik det meste af det løst. Og så til Windows 8 .. Det kunne jeg ”desværre ikke” få igen, fordi jeg havde fået en mail med en kode, som jeg havde slettet, og den skulle de bruge, for at kunne installere det på ny. Da jeg fik min computer, blev jeg slet ikke oplyst om, at jeg skulle gemme en kode eller andet for den sags skyld. Så der var intet at gøre ved det – medmindre jeg gad betale 350 kr for nyt – og det gad jeg ikke, for synes jeg havde brugt nok penge i forvejen! Det synes jeg var komplet vanvittigt.. 

Jeg fik computeren hjem igen samme dag, efter de havde installeret alt på den i omkring en time, og den fungerede rigtig godt et stykke tid efter. Men d. 23/12-2013 (ca. 3 måneder efter) skete det samme igen! Først blå skærm, og derefter sort, bare lige pludseligt. Men denne gang var computeren tændt, mens det skete. IGEN måtte jeg til Kolding for anden gang, for at få den til reparation. Jeg fik igen at vide, at harddisken var død uden tvivl, for det kunne de mærke, når de tændte for den, fordi den hakkede. Jeg spurgte om det var muligt at låne en computer, da jeg virkelig havde brug for en, og ikke kunne undvære den pga. opgaver, men nej, det havde de ikke mulighed for. Fint nok. Spurgte så, om jeg ikke kunne få den ombyttet, eller i det mindste få mine penge tilbage, for hvis den hele tiden skulle gå ned på den måde, så ville jeg jo stå uden computer i lange perioder. Og de havde jo fortalt mig, at jeg ville slippe for alt det her bøvl, hvis jeg købte en serviceaftale. Men deres svar var: Vi kan hverken ombytte den eller returnere dine penge, før din computer har haft den samme fejl 3 gange. Det vil sige, at harddisken skulle være død 3 gange. Jeg tænkte: Fint nok.. Harddisken har været død to gange nu, og sker dette igen - så får jeg den nok ombyttet. Men på samme tid, var jeg bare skide bange for, at de skulle "finde på" en anden fejl, så de slap for at ombytte den eller give mig pengene tilbage. Og det mærkelige var, at en medarbejder sagde "Du skal passe meget på, hvordan du tager computeren op fra bordet og ligger den på bordet igen, for harddisken på denne computer er så følsom, at den kan dø bare ved et lille hak eller ryk!" Øh hvad? En computer til 6000 kr burde kunne holde til, at man sætter den ned på et bord, uden at den skal dø. Skulle jeg lime den fast til mit bord, så den slet ikke rykkede sig? Medarbejderne havde også mere travlt, med at notere min computers udvendige skader, i stedet for at skrive ned hvad jeg fortalte dem. De noterede bl.a. at der var "fedtede fingre" på computeren og at der var mange ridser, hvilket sikkert skulle betyde, at jeg ikke passede særlig godt på den. De fik det hele tiden til at lyde som om, at det var min egen skyld. Men min computer har HELE tiden været på mit bord, og selvom der var pletter, ridser og what not, så var det ikke DET, som fik min computer til at dø hele tiden. 

Nå men, jeg afleverede min computer for anden gang og sagde til dem, at de denne gang skulle HUSKE at installere alle programmer og filer på den igen, så jeg ikke behøver at køre hele vejen til Kolding som sidst. Det skulle de nok huske – og jeg så, at det blev noteret ned på en seddel. 
Da jeg hentede computeren, tændte jeg den ved disken, så jeg kunne se om at mine ting var blevet installeret, men nej!!!! Det var de ikke, selvom jeg jo havde sagt det til dem, at det skulle gøres, fordi jeg boede et stykke væk og ikke bare kunne komme, når det passede mig. Jeg blev irriteret, men forklarede dem situationen på en pæn måde. De sagde, at de nok skulle installere det hele for mig, men de havde ikke tid til det den dag, så jeg var nødt til at hente den på et andet tidspunkt! ARGH!!! Igen kørt forgæves!!! Men jeg tog det pænt og sagde, at de bare skulle ringe til mig, når den var klar. En uge efter hentede jeg den, hvor alt så var installeret. På det tidspunkt var jeg virkelig træt af det og skrev ind til kundeservice, og forklarede HELE min situation i håb om at de kunne hjælpe, hvor en sød medarbejder tilbød, at de kunne betale min transport, når jeg skulle til Kolding igen, hvis der skete noget. Det var virkelig rigtig sødt af dem, men jeg valgte at afvise det, for inderst inde var jeg slet ikke interesseret i at få betalt min transport. Jeg ville bare have en computer, som gad virke mere end et par måneder ad gangen.

Men jeg fik hentet min computer efter de havde installeret alt på den igen, og allerede d.18/02-2014 (2 måneder efter) gik den død igen, med fuldstændig samme fejl – blå og sort skærm, Denne gang havde jeg virkelig ikke mere tålmodighed. Jeg plejer aldrig at være typen, som brokker sig over sådan nogle ting, for det KAN jo ske, og jeg forsøger altid at være flink og snakke pænt, men det blev virkelig for meget. Jeg tog den med ind til butikken for tredje gang mht. reparation og for femte gang i alt - og jeg fik virkelig en ubehøvlet medarbejder bag disken, selvom jeg faktisk selv holdt en pæn tone, nu hvor jeg brændte af vrede indeni. For det første virkede han rigtig snobbet mht. til den måde han snakkede til mig på, ligesom "Øh, jeg kan ligesom ikke gøre noget ved at din computer er død, så hvorfor står du og fortæller det til MIG?! Det kan jeg ikke rigtig gøre noget ved". For det andet, så var han vildt uforstående og gik bare væk for at "ordne" og "se" på noget, mens jeg stod der i vildt lang tid og ikke vidste, om jeg skulle blive eller finde en anden medarbejder, som kunne hjælpe mig. Og for det tredje, så satte han mit pis i kog, da jeg også spurgte ham, om jeg ikke nok bare kunne få computeren ombyttet, for jeg havde jo den der serviceaftale. Og han sagde "Nej, det kan vi ikke gøre. Din computer skal have den samme fejl 3 gange, og i virkeligheden kan du jo komme med den 100 gange, hvis det skulle være. Hvis den ikke har haft samme fejl 3 gange, så må du blive ved med at komme", ja ja, igen samme svar IGEN, men wait .. WHAT?! Så jeg skal komme med min computer måske 20 gange, fordi DE ikke kan rette på fejlen? Det er sgu da billigere at give mig en ny computer, end at sende den til reparation så mange gange – hvis de overhovedet reparerer den?! Og hvem gider også komme så mange gange, når de har betalt så meget for noget, som BURDE virke?! Der er helt klart noget galt dér.. 

Jeg blev virkelig ked af det og uforstående overfor det medarbejderen sagde, for det kan simpelthen ikke passe. Nå men, der var jo ikke andet at gøre, end at tage hjem igen og HÅBE på at fejlen ville være harddisken igen, så jeg kunne få en ny computer næste gang - HVIS den gik i stykker igen. Som jeg skrev før, har de jo hele tiden sagt, at HVIS den gik i stykker, så ville de udlevere en ny med det samme pga. service – og tryghedsaftalen, og det har jo SLET ikke været sandt! Enten har de løjet mig lige direkte i fjæset, så jeg kunne købe lidt ekstra, eller også har de måske haft en ny medarbejder, som ikke lige havde fået sat sig ind i tingene – og havde fortalt noget forkert ved en fejl. Uanset hvad det er, så burde de holde det som de lovede mig! Jeg fik lige præcist at vide "Denne aftale er rigtig god, for hvis du kommer ud for et uheld, hvor du f.eks. spilder kaffe på din computer eller den simpelthen bare går i stykker, så kan vi udlevere en ny til dig" Ja! Helt sikkert.. Selv at jeg havde en vidne på dette, hjælper ikke en dyt. 

Nogle uger efter kommer jeg ind i butikken, for at hente min computer igen igen, og får så at vide at det var en heeeelt anden fejl denne gang! SELVFØLGELIG!!! Jeg var helt uforstående overfor det og forklarede dem, hvordan min computer har "opført" sig hver gang, og hvad den har vist på skærmen, for jeg var selv næsten 100 % sikker på, at det var harddisken igen, fordi alt var 100 % det samme som de forrige gange. Harddisken hakkede også denne gang, når jeg forsøgte at tænde den. Min kusine, som også arbejder med computere til hverdag, sagde det samme. Men nej, jeg skulle bare have min egen med hjem - og der var intet at gøre, for det var jo "ikke den samme fejl 3. gang" .. Jeg vidste bare, at de ville gøre det her, så de slap for at udlevere en ny!!! Desuden havde de også skrevet i papirerne under "skader", at "kunden havde flækket skærmen i hjørnet" hvilket SLET ikke er sandt! Jeg VED, at min skærm ikke var flækket - og det har jeg vidner til, fordi vi var flere ovre for at aflevere den. Jeg er sikker på, at det er sket under reparationen eller under afsendelsen. Men papirerne læste jeg jo først da jeg kom hjem, fordi der altid plejer at stå det samme med ridser og fedtede fingre - og jeg opdagede også først skaden da jeg kom hjem, så nu er det jo bare påstand mod påstand! Så folk - LOV mig, at i tager billeder inden i udleverer jeres ting til reparation, for hvis de kommer ødelagte tilbage, kan i ikke bevise, at det ikke var jer. Det eneste positive ved dette besøg var, at de trods alt huskede at installere alle mine ting igen, så jeg ikke skulle komme for syvende gang. Hurra!

Dagen efter jeg fik computeren hjem dør den for FJERDE gang. Jeg havde kun brugt den i få timer dagen inden. Med det samme kom den dumme blå skærm, da jeg tændte for conputeren - og så gik den ellers i sort. Denne gang er jeg virkelig hysterisk og tuder af vrede, for jeg vidste jo hvad der skulle ske. De skulle have min computer igen i 3-4 uger, og så skulle jeg ellers høre på en hel fjerde fejl, fordi jeg absolut ikke skulle have en ny. Og i den periode skulle jeg også flytte - og jeg havde meget andet at tænke på, så jeg havde slet ikke mulighed for at dukke op. Det havde jeg heller ikke før! Selvom min computer var klar efter 4 uger, så kunne jeg først hente den efter 5 eller 6 uger fordi jeg simpelthen ikke havde tid - og fordi jeg ikke kunne nå det. Man har ikke konstant tid til at køre frem og tilbage, for man har også et liv ved siden af Elgiganten!! Der gik nogle dage, før jeg kunne falde helt ned, fordi jeg simpelthen var så ked af det og vred. Og jeg var endnu mere vred fordi jeg HELE tiden har været så sød og flink imod dem, selvom de fejlede gang på gang (føler jeg selv), – og min tålmodighed var virkelig brugt op. Jeg havde lyst til at ringe til dem, skrige og råbe alverdens ting, men det ville ikke nytte noget. Får ikke en ny computer af den grund. 

Nu er det nogle måneder siden, at min computer døde, og jeg har ikke været hos Elgiganten med den endnu. Har desværre også kun 2 måneder tilbage af min tryghedsgaranti – og serviceaftale. Men jeg har haft så meget om ørerne, at det ikke har været muligt at dukke op. Dette her har kørt i snart 1 år og jeg har nærmest været mere uden min computer, end jeg har haft den hjemme. Jeg har haft arbejde og uddannelse at tænke på, og jeg var nødt til at låne computere af andre folk, fordi Elgiganten ikke ville hjælpe mig. De kan slet ikke sætte sig ind i, hvor frustrerende det er. Alle ved, at 8000 kr for en studerende er rigtig mange penge - og at de skal BRUGE deres computer! Det kan godt være, at de har nogle regler de skal følge mht. ombytning og det med at give pengene tilbage, men måske skulle i - Elgiganten - ændre de regler, for de stinker langt væk. Eller også skulle i lade være med at sælge ekstra forsikringer og aftaler til folk, fortælle dem det ene – og så gøre noget HELT andet! Tænk at en kunde, som er frustreret og ked af det, skal komme flere gange med SAMME fejl (selvom i siger andet), og i bare bliver ved med at udsætte ting og nægte en ny computer, selvom jeg har smidt 8000 kr hos jer, for hvad .. for ingenting? Hvad blev der af god service og forståelse? Eller handler det bare om at tjene penge?

I kan ikke være det bekendt. Og jeg VED, at hvis jeg kommer med min computer igen, så går der nogle dage, uger eller måneder, før den IGEN dør, og så kan jeg ikke gøre noget, fordi alt er udløbet - medmindre jeg selv betaler for det. Er det virkelig rigtigt, at det skal være sådan? Da min harddisk døde sidst, fik jeg at vide, at jeg nu havde et års garanti på den, fordi den var ny. Men det er nemt at sige, når i finder på nye fejl, så det til sidst ender med at jeg SKAL betale selv. 

Jeg har virkelig ingen ord for det her. Jeg har handlet hos jer 100 gange før, helt uden problemer - men jeg sætter aldrig mine ben derind igen. Det bliver kun for at aflevere min computer for fjerde og sidste gang, og så laver jeg en sag ud af det her. Om jeg så skal gå til pressen eller en advokat, er jeg ligeglad, for jeg håber inderligt, at i får dårlig smag i munden over det her. Og samtidig håber jeg, at andre ikke skal igennem det samme, for det tager virkelig kræfterne fra en, når man hele tiden skal tude, diskutere, bekymre sig og finde løsninger alene, når man har 100 andre ting at tænke på. Og at jeg bor længere væk nu, gør ikke situationen lettere. Er også træt af at skulle bruge tid på at skrive alt det her, men føler at det er nødvendigt, før i evt. får øjnene op for det i har gang i. 

De sidste par uger, har jeg siddet og overvejet, om jeg skulle dukke op i butikken eller ej, for min computer ligger stadig død i skuffen. Men helt ærligt, så er det bare ikke det værd, at køre over 100 km i alt, når man VED, at det bare kører rundt i en cirkel. Jeg vil få præcis de samme svar, præcis den samme behandling – og en ødelagt computer tilbage, som igen og igen bare vil få sort skærm - som sagt, indtil garantien udløber, og jeg selv skal stå for regningen. Jeg synes at det er rigtig ubehageligt og PINLIGT, at komme så mange gange i en butik, fordi computeren får de samme fejl hele tiden. Det er simpelthen flovt, at komme gående og tænkte ”Gud.. medarbejderne må sgu da tro, at jeg mishandler min computer, siden jeg kommer så mange gange”, men i virkeligheden er det ikke min skyld – men i får det til at se sådan ud. 

Jeg har skrevet mere end jeg regnede med, fordi der simpelthen er SÅ mange ting. Og der er helt sikkert også en masse andet, jeg har glemt. Men puha .. Det eneste pæne jeg har at sige, er at i har to virkelig fantastisk søde medarbejdere i butikken, som jeg ikke lige kan huske navnene på - og ham fyren jeg mailede til hos kundeservice var også sød og forstående – men alt andet stinker, og jeg har aldrig oplevet noget lignende – og håber heller aldrig, at det nogensinde sker igen. Hverken for mig – eller andre, som smider flere tusinde kroner ind i jeres butik. Jeres kunder er grunden til, at jeres forretning kører, så de fortjener lidt mere end det her.. 

Dette gælder selvfølgelig ikke alle medarbejdere og alle Elgiganten butikker. Jeg har skam oplevet meget dygtige folk rundt omkring, men dette er MIN oplevelse i den ene butik :)

Efter 1 år med alt det her, er jeg færdig med at være sød og snakke pænt til jer. Jeg synes simpelthen, at det er godt klaret af mig, at jeg endnu ikke har smidt computeren i gulvet, så den blev smadret foran jer og alle kunderne - så i var tvunget til at give mig en ny, fordi den så ikke kunne reddes! Jeg er sur over, at jeg ikke flippede på jer foran alle sammen, men jeg vidste, at i ikke alle var skyld i det - og fordi jeg har det skidt med at skælde folk ud - især foran andre mennesker! Nogen af os er bare mere tilbageholdende og generte - og det udnytter i. Og jeg er sur over, at jeg ikke fik taget billeder, så jeg havde beviser for de skader som i SELV var skyld i! Er bare generelt træt af, at jeg ikke bare havde mod nok til at gøre MERE, men det ved man til næste gang. Trods alt dette, så har jeg heldigvis alle mine papirer - og jeg håber sgu, at der kommer en løsning inden de næste to måneder er gået, for jeg giver ikke op, før jeg enten har fået en ny computer - eller mine penge tilbage

Indtil dette er sket, håber jeg at i kan se, at noget er gået fuldstændigt galt her.

Og hvis jeg får en besvarelse på dette her, så magter jeg ikke at høre flere ting som "Det er vi meget kede af" og "Sådan er vores regler desærre", for det hjælper sgu ikke mig en meter! Den dag i gør som i har lovet, skal jeg nok tage imod en undskyldning.